बुलेटियर्स ग्रुप कर रहा हेरिटेज-टूरिस्ट प्लेस को प्रमोट
पहाड़गढ़ की दुर्लभ केव पेंटिंग हों या फिर शिवपुरी के पास सुरवाया की गढ़ी। रन्नौद की प्राचीन प्रतिमाओं से लेकर देश के विभिन्न हिस्सों में फैली दुर्लभ वस्तुओं को एक ग्रुप अपनी वेबसाइट के माध्यम से लोगों तक पहुंचा रहा है।
शहर का बुलेटियर्स ग्रुप हर महीने बाइक राइड पर जाता है। ग्रुप ऐसी जगह भी राइड करता है जहां पुरातत्व महत्व की दुर्लभ चीजें हैं, जिनके बारे में लोग कम जानते हैं या फिर जानते ही नहीं। यह ग्रुप इन दुर्लभ चीजों को न सिर्फ कैमरे में कैद करता है बल्कि फोटो सहित इनकी जानकारी, वेबसाइट पर अपलोड करता है। अभी तक ग्रुप के राइडर्स देश के कई हिस्सों में जा चुके हैं। वर्तमान में इस ग्रुप से 50 से अधिक सदस्य जुड़े हैं।
रन्नौद के पास का स्थान
शिवपुरी के पास सुरवाया
केव पेंटिंग पहाड़गढ़ | यह 7 से 8 हजार साल पुरानी बताई जाती हैं। इन पेंटिंग आदिमानव की जीवनशैली के बारे में बताया गया है। यह काफी दुर्लभ चित्र हैं। इनमें लोगों को जंगल में शिकार करते, विशेष आयोजन पर नृत्य करते हुए दिखाया गया है।
सुरवाया की गढ़ी | यह शिवपुरी के पास है, जो काफी प्राचीन है। यहां शिव मंदिर के अलावा कई दुर्लभ प्रतिभाएं देखी जा सकती हैं। पास में ही रन्नौद की दुर्लभ प्रतिभाएं देखी जा सकती हैं।
भास्कर ख़ास
ग्रुप की शुरुआत लगभग 3 साल पहले हुई है, इससे 50 से ज्यादा बाइक राइडर्स जुड़े हैं। इस ग्रुप का उद्देश्य घूमने के साथ ऐसी चीजों के बारे में जानकारी एकत्र करना है जो काफी रेयर हैं, या ऐसी जगहों पर हैं जहां लोग मुश्किल से पहुंच पाते हैं। अब तक ग्रुप के सदस्य कई दुर्लभ वस्तुओं के बारे में जानकारी अपलोड कर चुके हैं।
kas_Deva hin_Deva hin_Deva awa_Deva bho_Deva hin_Deva awa_Deva bho_Deva hin_Deva